text: 
  " Ja, " siger han og vender sig om på siden. " Kan du huske 
  dengang min sæd plettede vore lagner; store, hvidgule pletter på det 
  mønstrede dynevår. Det er lang tid siden. "
  
  Hun smækker kuffertlåget i og undgår med nød og næppe at få fingrene
   i klemme. Han rejser sig fra sengen, vender ryggen til hende og 
  begynder at klæde sig på. " Det siger sig selv, at jeg hjælper dig 
  med bagagen og alt det øvrige praktiske. I morgen aften kan du være 
  hjemme. Katten bliver glad for at se dig. "
  
  Hun farer på ham med et skrig. Hun undrer sig over, hvor den kraft 
  kommer fra, der gør hende i stand til at vælte ham om på gulvet og
   slå løs på ham med knyttede hænder.
  
  Han ler, mens han beskytter sig mod hendes slag. " Sådan, " siger 
  han, " skal det være. Det er lykkedes mig nok en gang at lave dit 
  ansigt om til jern. "
  
  
  
  